**КАЛЕНДАР**

**НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2019г.**

**Вносител: Иван Тотев – Кмет на Община Пловдив** ***Проект***

*Съгласно чл.69, ал.1, т1, във връзка с ал.2 от АПК, в законоустановения срок от 30 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Календар на културните събития на Община Пловдив за 2019 г. на е-таil адрес:* *culture@plovdiv.bg* *или в деловодството на общината: гр.Пловдив, пл. „Стефан Стамболов” №1.*

 **МОТИВИ:**

Община Пловдив провежда своята политика в сферата на културата на база „Културна стратегия на Община Пловдив“, приета с Решение № 238, взето  с  Протокол  № 13 от 24. 07. 2014 г., „Общински план за развитие на Община Пловдив 2014 – 2020“, приет с Решение №7, взето с Протокол № 1 от 23.01.2014г., „Наредба за реда и условията за финансиране на инициативи в сферата на културата, част от Календара на културните събития на Община Пловдив“, приета с Решение № 340, взето с протокол № 13 от 28.07.2016 г., изм. и доп. с Решение № 247 от 27.07.2017г., изм. и доп. с решение № 286, взето с Протокол № 13 от 26.07.2018г. и във връзка с чл.18 от Закона за закрила и развитие на културата.

Ежегодният Културен календар обхваща множество прояви с местно, национално и международно участие, свързани с опазване на културното наследство и памет, обогатяване на културната идентичност, подобряване на достъпа до култура на жителите на общината чрез децентрализиране на културните процеси, развитие на изкуството, творческите и културни индустрии и културния туризъм, популяризиране на културата на Пловдив по света.

Календарът на културните събития на Община Пловдив за 2019 година (Приложение №1) е изцяло насочен в подкрепа на домакинството на Пловдив на инициативата „Европейска столица на културата“. В Календара са включени утвърдени събития, с многогодишна история, организирани пряко от Община Пловдив чрез специализираната дирекция „Култура и културно наследство“, а също така са предвидени средства за организиране на традиционни за Пловдив фестивални прояви, инициативи с участието на световно известни изпълнители и реализирането на проекти, одобрени на конкурсен принцип по четирите компонента на Наредбата за реда и условията за финансиране на инициативи в сферата на културата, част от Календара на културните събития на Община Пловдив. Тези прояви представят постиженията на пловдивските творци, творческите сезони на регионалните и държавни културни институти в града, училищата по изкуствата и културните оператори, които работят на територията на Пловдив и са основата, върху която се надгражда интегрирането с европейските културни ценности. В Културния календар за поредна година са предвидени средства за прояви и кампании, популяризиращи културата на Пловдив в чужбина, събития в подкрепа запазване националното самосъзнание и култура на българските общности в чужбина, съвместни инициативи с Министерство на културата, държавни и международни културни институти и дипломатически мисии. Завишен е бюджетът за събития, организирани от районните администрации и са предвидени нови пера за организирането на прояви в подкрепа на проекта Европейска столица на културата и културни събития, организирани от регионалните културни институти. Целта е стимулиране на многообразието на културния живот чрез запазване на традиционни стойностни прояви и реализиране на нови креативни и иновативни събития, максимално широк обхват на видовете изкуства и творчески процеси, съотносимост на същите с европейските културни практики в контекста на инициативата „Европейска столица на културата“, популяризиране на българската култура по света, както и организиране на изложби и откупка на произведения на изкуството за фонда на дирекция „Култура и културно наследство“.

Структуриран по този начин, Календарът спазва принципите на равнопоставеност на изкуствата, творците и културните оператори, насърчава културното многообразие и културната идентичност, работи за подкрепа на младите таланти и обучението по изкуства, поощрява продуцентството в областта на културата и дава възможност за максимална ефективност, публичност и контрол при разпределение на финансовите средства за култура на Община Пловдив.

Проектът за Календар на културните събития на Община Пловдив е публикуван на сайта на Община Пловдив на 10.12.2018г.

След изтичане на законовия 30-дневен срок ще бъдат взети предвид всички предложени промени по проекта на Календар на културните събития на Община Пловдив за 2019г., като същите ще бъдат оповестени от вносителя преди приемането на акта от Общински съвет–Пловдив.

 **Фактически основания:** Календарът представя и защитава основните направления, принципи, цели и изисквания за реализиране политиката на Община Пловдив в сферата на културата. Съдържанието му е адекватно и подкрепя Пловдив - Европейска столица на културата 2019.

 **Правни основания:** чл.21, ал.1, т.23 и с ал.2 , във връзка чл.17, ал.1, т.5 от Закона за местно самоуправление и местна администрация, както и в съответствие с чл.18 от Закона за закрила и развитие на културата.

**ПРОЕКТ ЗА РЕШЕНИЕ:**

1. Приема Календара на културните събития на Община Пловдив за 2019 г., съгласно Приложение № 1, неразделна част от настоящото решение.
2. С цел по-голяма оперативност и ефективност при реализиране на икономии от прояви, съгласно Приложение № 1, възлага на Кмета на Община Пловдив да пренасочва средства към други събития от Календара или междувременно възникнали значими инициативи, в рамките на утвърдения бюджет.

3. Възлага на Кмета на Община Пловдив да предприеме необходимите действия за изпълнение на настоящето решение и да осъществи контрол върху изразходването на средствата по Календара на културните събития на Община Пловдив за 2019 г.

Приложение № 1 към Решение № ……,

взето с протокол № ………….

на Общински съвет – Пловдив

**КАЛЕНДАР НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2019Г.**

|  |  |  |  |
| --- | --- | --- | --- |
| **Наименование на събитието** | **Време и място** | **Организатори** | **Сума** |
| **I.СЪБИТИЯ, ОРГАНИЗИРАНИ ОТ ОБЩИНА ПЛОВДИВ**  |
| **1.Национални и местни празници, чествания и годишнини** |
| **Тържествено отбелязване на 171-годишнината от рождението на Христо Ботев** | 6 януари Цар Симеонова градина | Община Пловдив дирекция “Култура и културно наследство” , отдел „Протокол и връзки с обществеността и медиите” |  400,00 лв.  |
| **Тържествено отбелязване на 141-годишнината от Освобождението на Пловдив от османско владичество** | 16 януари Паметник на Капитан Бураго  | Община Пловдив дирекция “Култура и културно наследство”, отдел „Протокол и връзки с обществеността и медиите” |  400,00 лв.  |
| **Тържествено отбелязване на 165 -годишнината от рождението на Стефан Стамболов** | 31 януари Пл."Ст. Стамболов" | Община Пловдив дирекция “Култура и културно наследство”,  отдел „Протокол и връзки с обществеността и медиите” |  400,00 лв.  |
| **Тържествено отбелязване на 146 -годишнината от гибелта на Васил Левски** | 19 февруари Централната алея на Бунарджика | Община Пловдив дирекция “Култура и културно наследство” , отдел „Протокол и връзки с обществеността и медиите” , Общински комитет "Васил Левски" |  400,00 лв.  |
| **Тържествено отбелязване на Националния празник на Република България и 141 -годишнината от Освобождението от османско владичество** | 3 март Паметник на руските освободители на Бунарджика | Община Пловдив дирекция “Култура и културно наследство” , отдел „Протокол и връзки с обществеността и медиите”  |  5 000,00 лв.  |
| **Великденски празници**  | 28 - 30 април Пл.”Ст. Стамболов” | Община Пловдив дирекция “Култура и културно наследство”, дирекция „Спорт и младежки дейности” |  5 000,00 лв.  |
| **9 май - Ден на Европа** | 9 май Пл."Ст. Стамболов" | Община Пловдив дирекция “Култура и културно наследство” |  1 500,00 лв.  |
| **Тържествено отбелязване на Деня на българската просвета и култура и на славянската писменост** | 11 – 24 май  Паметник на Св.св.Кирил и Методий на пл. “11 май” , Открита сцена на пл. "Ст.Стамболов"  | Община Пловдив дирекция “Култура и културно наследство” дирекция "Образование и развитие и международно сътрудничество" |  8 000,00 лв.  |
| **Международен ден на детето** | 1 юни Открити градски пространства | Община Пловдив дирекция “Култура и културно наследство” |  1 500,00 лв.  |
| **Тържествено отбелязване Деня на Ботев и на загиналите за свободата на България** | 2 юни Цар Симеонова градина | Община Пловдив дирекция “Култура и културно наследство”, отдел „Протокол и връзки с обществеността и медиите” |  400,00 лв  |
| **Тържествено отбелязване на 182 -годишнината от рождението на Васил Левски** | 18 юли Паметника на Левски на Бунарджика | Община Пловдив дирекция “Култура и културно наследство” отдел „Протокол и връзки с обществеността и медиите” Общински комитет "В. Левски"  |  400,00 лв.  |
| **Тържествено честване на Деня на Съединението България и празника на Пловдив** | 5 - 6 септември Пл.“Съединение“,открити градски пространства | Община Пловдив дирекция “Култура и културно наследство”, отдел „Протокол и връзки с обществеността и медиите” |  10 000,00 лв.  |
| **22 септември - Ден на независимостта** | 22 септември  Пл."22 септември", храм "Св. Неделя" | Община Пловдив дирекция “Култура и културно наследство”, отдел „Протокол и връзки с обществеността и медиите”, Сдружение "Център „Петко Каравелов"  |  400,00 лв.  |
| **Тържествено отбелязване на Деня на народните будители** | 1 ноември | Община Пловдив дирекция “Култура и културно наследство” |  400,00 лв.  |
| **Коледни и новогодишни празници** | 1 – 31 декември Пл."Ст. Стамболов",открити пространства  | Община Пловдив дирекция“ Култура и културно наследство“ | 70 000,00 лв.  |
| **Общо по т.1** | **104 200,00 лв.**  |
| **2.Фестивали, конкурси, награди, събития и кампании , организирани от Община Пловдив. Съвместни инициативи с Министерство на културата, държавни и международни културни институти, дипломатически мисии, български общности в чужбина и други**  |
| **Международен ден на културно-историческото наследство**  | 18 април  | Община Пловдив,  ОИ "Старинен Пловдив",  музеи и галерии |  8 000,00 лв.  |
| **Европейска нощ на музеите**  | май | Община Пловдив, ОИ "Старинен Пловдив",музеи и галерии |  6 000,00 лв.  |
| **Европейска нощ на литература** | майЧитателски гнезда, обособени в културните институти | Община Пловдив,Чешки център-София, културните институти и посолства на страните членки на ЕС |  1 000,00 лв.  |
| **Австрийски музикални седмици**  | май -юни Дом на културата "Борис Христов" | Посолството на Република Австрия, Община Пловдив дирекция“ Култура и културно наследство“ | 1 500,00 лв.  |
| **Награда “Пловдив”**  | 23 май Дом на културата "Борис Христов" | Община Пловдив дирекция“ Култура и културно наследство“ | 28 000,00 лв.  |
|  **Национална награда “Христо Г. Данов”**  | 14 юни Къща-музей “Хр. Г. Данов” | Министерство на културата - Национален център за книгата, Община Пловдив дирекция “Култура и културно наследство” |  3 500,00 лв.  |
| **Международен фолклорен фестивал** | 29 юли -2 август Античен театър, пл.“Ст. Стамболов“ | Община Пловдив дирекция “Култура и културно наследство“ |  110 000,00 лв.  |
| **Национални есенни изложби** | 1 – 30 септември Старинен Пловдив | Община Пловдив дирекция “Култура и културно наследство“ |  20 000,00 лв.  |
|  **Есенен салон на изкуствата - организация на откриващо събитие и реклама** |  септември - октомври  | Община Пловдив дирекция “Култура и културно наследство“ |  40 000,00 лв.  |
| **Празници на Стария град** | септемвриСтаринен Пловдив | Община Пловдив дирекция“ Култура и културно наследство“ , ОИ „Старинен Пловдив“ | 10 000,00 лв.  |
| **Национален поетичен конкурс „Добромир Тонев”** | 13 октомври Книжарница „Хермес“ | Община Пловдив дирекция“ Култура и културно наследство“ |  2 500,00 лв.  |
| **Събития в подкрепа на проекта „ Европейска столица на културата“** | януари - декември | Община ПловдивДирекция „Култура и културно наследство“,  | 95 000,00лв. |
| **Организиране на традиционни за Пловдив фестивални прояви:**1. **Международен театрален фестивал „Сцена на кръстопът“;**
2. **„София филм фест в Пловдив“;**
3. **„Филмови нощи във Филипополис“;**
4. **Рок форум – Музика от вековете;**
5. **Театрална панорама на комедиите „Завеса под звездите в Лятно кино „Орфей“;**
6. **„Киномания в Пловдив“**
7. **Plovdiv GuidArt Fest**
 | февруари – декември | Община Пловдив дирекция „Култура и културно наследство | **198 000,00 лв. в т.ч.:**48 000,00лв.18 000,00лв.4 800,00лв.84 000,00лв.8 400,00лв.4 800,00лв.30 000,00лв. |
| **Организиране на събития с участието на световно известни изпълнители** |  |  | 90 000,00лв. |
| **Културни прояви, организирани от регионалните културни институти – РИМ, РЕМ, РАМ, РПМН, ГХГ, ФА „Тракия“, НБ „Ив. Вазов**  | целогодишно |   | 28 000,00 лв.  |
| **Събития и кампании, популяризиращи културата на Пловдив в чужбина и съвместна дейност с българските културни институти и мисии в чужбина** | целогодишно |   |  20 000,00 лв.  |
| **Събития и кампании в подкрепа на запазване на националното самосъзнание и култура на българските общности в чужбина**  | целогодишно |   |  10 000,00 лв.  |
| **Организиране на изложби и откупка на произведения на изкуството за фонда на дирекция „Култура и културно наследство“** | целогодишно |  | 20 000,00лв. |
| **Културни прояви, организирани от районните администрации в Пловдив** | май – септември |   |  30 000,00 лв.  |
|  | **Общо по т. 2.** |  | **721 500 ,00 лв.** |
| **Общо за I.Събития, организирани от Община Пловдив** | **825 700,00 лв.** |
| **II.ПРОЕКТИ ПО „НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА, ЧАСТ ОТ КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ”**  |
| **Компонент 1 „Фестивали и значими събития** |
| **Детски кинофестивал 2019** | 2 февруари – 17 март „Лъки“ – Дом на киното |  „Пловдив Ивент“ЕООД | 4 000,00лв. |
| **Международен ден на майчиния език**  |  21 февруари Малка раннохристиянска базилика  |  Българско-турски литературен клуб | 4 100,00лв.. |
| **“Камерна сцена Пловдив”** | февруари – май; септември - декемвриПърво студио на Радио Пловдив | Сдужение за култура и образование „Милчо Левиев“ | 13 000,00лв. |
| **Седемнадесето издание литературен фестивал „Пловдив чете“ 2019** | февруари –юни Античен театър, НБ“Иван Вазов“,Старинен Пловдив, Драматичен театър, Радио Пловдив, открити сцени,читалища, училища  | Фондация „Изкуство без граници“ | 40 000,00лв. |
| **Телевизионен фестивал „Непознатият Пловдив“- втори сезон** | февруари - юлиПловдивската телевизия „Тракия” | Сдружение „Медии с човешко лице“ | 11 110,00лв. |
| **Текстил и град. Градска лаборатория за експерименти с текстила. ТекстФест Копривени творения** | 25 февруари - 15 юлиСтаринен Пловдив | Фондация „Стойна Кръстанова“ | 8 986,00лв. |
| **Модерна академия на изкуствата „Синдикат“** | февруари – декември Залите на ОбС – Пловдив,Музикален клуб „Петното на Роршах“ |  Сдружение „Сдружени пловдивски творци“ | 21 200,00лв. |
| **„Родолюбие“** | февруари – декември  Пред паметници на бележити българи ,читалища и училища |  Комитет „Родолюбие“ Пловдив | 4 900,00лв... |
| **Панаир за кулинарно изкуство „Етно кухня на колела“** | 15 март – 15 юниПл.”Цар Калоян”, Градинките пред аптека “Марица” и на “7-то тепе”, Младежки хълм, Пловдивски културен институт  | Фондация „Заедно“ | 13 640,00лв. |
| **Пловдивски литературен многоезичен сайт plovdivlit.com**  | март – декември  | Фондация „Пловдив ЛИК“  | 12 618,00лв. |
| **Страница 2019** | март –декември  |  Сдружение „Литературна къща“ | 13 300,00лв. |
| **Международен фестивал на поезията „ОРФЕЙ” – ПЛОВДИВ 2019”** | 8 – 13 май Малка раннохристиянска базилика  | Фондация „Пловдив ЛИК“ | 13 400,00лв. |
| **Народен събор Пловдив** | 11 – 12 май Район „Тракия“ – парк „Лаута“ | „Ясмина „ЕООД | 20 000,00лв. |
| **„Споделени нишки – поглед към миналото – мост към бъдещето“** | 16 – 19 майСтаринен Пловдив | Сдружение „Регионална занаятчийска камара“ – Пловдив | 23 000,00лв. |
| **Фестивал „Две-Три бири Фест“** | 17 – 20 майПл.“Централен“ в частта над ул.“Гладстон“ | „Под тепето“ ООД | 10 250,00лв.. |
| **Фестивал за съвременно изкуство “Процес – Пространство”**  | 19 май – 15 юни; Галерия „Резонанс“, Старинен Пловдив, открити градски пространства |  Фондация “Процес – Пространство” | 16 737,00лв. |
| **X Международен фестивал „Дни на музиката в Балабановата къща”** | 19 май – 30 юни; 16 септември – 30 октомври Балабанова къща,Дом на културата „Борис Христов“, Античен театър, Малка раннохристиянска базилика, Римски стадион, къща „Хиндлиян“, НУМТИ |  Фондация „Музикартисимо“ | 45 000,00лв.. |
| **Пловдив Мези/ Plovdiv Mezi** | 31 май – 3 юни;6 – 9 септември Район „Тракия“ – парк “Лаута“ | Фондация „Румънеца и Енчев“ | 20 000,00лв. |
| **Международен фестивал за театър и съвременен танц „Черната кутия“ Пловдив** | 31 май – 6 юни Драматичен театър – Пловдив,Културен център „Тракарт“, открити сцени,читалища и училища |  Фондация за обществено-полезна дейност „Черната кутия“ | 45 000,00лв. |
| **Трети международен фестивал „Здравей Армения“** | май – юни Римски стадион, открита сцена „Ядрото“ | Фондация „Аракс“ | 27 125,00лв. |
| **„Изненада - серенада“** | май – юни Открити градски пространства | Сдружение „Медии с човешко лице“ | 10 000, 00лв. |
| **Пловдивски куклено-виртуални исторически приключения** | Премиера на филмите – май – юни Старинен Пловдив, НБ „Иван Вазов“, река Марица | Сдружение „Непораслите“ | 11 340,00лв. |
| **КЛАСИК OPEN AIR – Пулсът на Пловдив в ¾** | май – септември Двора на Технически университет, Фонтан „Деметра“, площада между улиците „Отец Паисий“ и „Гурко“ | Държавна опера –Пловдив | 30 000,00лв. |
| **„Международен детски балетен фестивал „С любов за танца“ Пловдив 2019** | 1 – 4 юниДом на културата „Борис Христов“ | Фондация „Буратино балет“ | 30 310,00лв. |
| **Панорама на детското творчество 2019 – „И ний сме дали нещо на света”** | 7 – 9 юниСтаринен Пловдив | Сдружение „Духовно огледало“ | 9 948,00лв. |
| **S`COOL ROCK FEST** | 8 – 9 юни Район „Тракия“ – парк „Лаута“ |  Сдружение с нестопанска цел „Активна подкрепа за креативност“ | 12 000,00лв. |
| **Международен фестивал на камерната музика** | 8 -22 юни Етнографски музей |  „Интерарт фест“ ЕООД | 19 500,00лв. |
| **International Dance Festival – Plovdiv 2019** | 21 – 23 юни Дом на културата „Борис Христов“ | „Фест тийм“ ООД | 21 000,00лв.. |
| **Пловдив – СтоЛица на песента** | 25 – 29 юниРимски стадион, открити сцени в районите на града | Сдружение „Арт войс център“  | 25 000,00лв. |
| **Lost Age** | 28 – 30 юни парк „Младежки хълм“ | Фондация „Българско историческо наследство“ | 25 000,00лв. |
| **VI Международен фото салон Пловдив 2019** | 29 юни – 15 юли5 – 19 октомвриОткрити градски пространства | „Рефлекси“ ООД | 10 236,00лв. |
| **„В ритъма на танца“** | юниЦар Симеонова градина | Национално сдружение за единство и партньорство | 15 000,00лв. |
| **“Дни на Тракийската култура 2019“** | юни Културен център “Тракарт”, Римски стадион, камерна зала Район „Западен“, Арт център – Пловдив | „Фондация Тракарт – 2000“ | 9 500,00лв. |
| **Капана Фест – Многопрофилна европейска културна платформа (лято и есен)** | юни;септември –октомври Кв. „Капана“ | Културна Фондация „Соул Сити“ | 30 000,00лв. |
| **„Включи квартала – театър в парка“** | юни – юли Открити сцени в районите на града | „МаскАрт“ЕООД | 20 960,00лв. |
| **Младежки творчески фестивал „Не на дрогата“** | юли – ноемвриЦар Симеонова градина, парк „Лаута“, училища |  Сдружение с нестопанска цел „Активна подкрепа за креативност“ | 6 000,00лв. |
| **Късо кино на открито – Пловдив 2019** | августОткрити градски пространства |  „Смарт хаус“ООД | 6 000,00лв. |
| **„Алафранга – Пловдивската мандала“** | 1 – 30 септемвриСтаринен Пловдив, Къща „Недкович“ | Сдружение „Синя зона“ | 2 940,00лв. |
| **Международна копродукция в областта на изпълнителските изкуства с работно заглавие „Страх“** | Премиера – 7 септември Дом на културата „Борис Христов“ | Фондация „ЕДНО за култура и изкуство“ | 45 000,00лв. |
| **Фасада Видео Фестивал** | септември Лапидариум в Старинен Пловдив | Сдружение „Изкуството днес“ | 9 900,00лв. |
| **Изложба живопис „100х100“ Пловдивчани** | 1 октомври – откриване на изложбатаИзложбена зала ДПИ или ГХГ | Сдружение „Дружество на пловдивските художници“ | 4 500,00лв. |
| **Международни фотографски срещи – „Съвременна европейска фотография“** | 11 – 31 октомвриСтаринен Пловдив, ГХГ, частни галерии | Фондация „Пловдивско фотографско средище“ | 17150,00лв. |
| **Общо по Компонент 1** | **738 650,00лв.** |
| **Компонент 2 "Мобилност"** |  **40 000,00 лв.**  |
| **Компонент 3 "Гражданска активност"** |  **70 000,00 лв.**  |
| **Компонент 4 "Книги на пловдивски автори и важни за града издания"** |  **20 350,00 лв.**  |
| **Общо за т.II. Проекти по Наредбата за финансиране** | **869 000,00лв.** |
| **III.ОПЕРАТИВНИ РАЗХОДИ** |
| **Оперативни разходи за междувременно възникнали събития с местно, национално и международно значение, популяризиране на Пловдив и Културния календар** |   | Община Пловдив дирекция “Култура и културно наследство” |  **55 300,00 лв**  |
| **Общо за III. Оперативни разходи, реклама и неразплатени задължения** |  **55 300,00 лв.** |
| **Общо I. +II. +III.** |  **1 750 000,00 лв.**  |